ছোট পর্দার অন্যতম আলোচিত অভিনেত্রী মৌসুমী নাগ ক্যারিয়ারে প্রথমবারের মতো কাজ করছেন মিউজিক ভিডিওতে। সময়ের অন্যতম জনপ্রিয় শিল্পী লুৎফর হাসানের গাওয়া নতুন ”খরচাপাতির গান” এ দেখা যাবে মৌসুমীকে। সোমেশ্বর অলির কথায় এর সুর করেছেন যৌথভাবে সোমেশ্বর অলি, ফিরোজ কবির ডলার ও লুৎফর হাসান। সংগীতায়োজন করেছেন আমজাদ হোসেন। পিকলু চৌধুরীর পরিচালনায় আজ রোববার মিউজিক ভিডিওটির শুটিং শুরু হয়েছে। আগামীকাল সোমবার মিউজিক ভিডিওটির শুটিং সম্পন্ন হবে।